Pakitohwaniwon

Manawan/Wemotaci 
vignette|Pakitohwaniwon
E wi ponapaniwok niaranawaw pakonesikohwakaniwiw miskomi kitci cekwapikenakaniwitc aripi mictikok nte e akopikatakaniwitc. Takopitcikatew cectokwapi nte onoskotc mictikok acit ita orapikatakaniwiw aripi. Ekoni e irapatak nohwe e papakonewakaniwitc miskomi kitci miro matcenikatek mictikw nac nte e akwapenikatew taci mamitcitc e ici pakoneckatc miskomi. E ickwa tacopitakaniwitc aripi ekoni e ita kiposikohakaniwitc miskomi. Nanake kekotc e kicepawok nataripaniwon.

Ekoni ke rikwapekisitc aripi 10m kekotc 20m kirika kosapeckotcikan acit akotcorakan e akopiteki. E otapikecimakaniwitc rareak aripi mictikok nte ici matcikopikatakaniwiw kekotc asinik e kosikotitc totwakaniwiw. Minawatc nte kweskite asini akopikatakaniwiw kitci kosapekotcinitc nohwe aripi, Patoc nantowapatcikatew taci e ici mocak pipamatakatcik namesak nohwe ka wi patohorakaniwitc. Natarapaniwon e kicepawok ekoni e ita kesikonakaniwitcik namesak minawatc pasowakaniwiw nohwe aripi.

Nte e takwakik e pwamici mackotik pakitohawoniwon. Taci e ici nanakatcitakaniwok kotc e ita asitaiak e wi pakitohaniwok nte ici kanawapatcikatew tan nta mia ke ici nta arakaniwitc aripi. Nihe meka, nanakatcitakaniwon taci mia e ici pimatakatcik namesak. Mitowi e takwakik namekos amiw namekosikaniwon tca nta. Atita ekota nta e nta pakitohatcik taci e ici amiritci namesa. Matci aric kaie nte ici nta patohorakaniwiw taci e ici kiskeritakositc okacic e ici tatc.https://www.atikamekwkinokewin.org/kiskeritamowina/aitotiskewina

Tipanictawin:E matcectakaniwok‎